Dilwaratemplene

Dilwaratemplene (gujarati: અાબુના દેલવાડા) er en gruppe på fem jaintempler som befinner seg på fjellstasjonen Ābu i Aravallifjellene i distriktet Sirohi i delstaten Rajasthan i det vestlige India, nær grensen til delstaten Gujarat. Det første av disse templene ble bygd i året 1031 e.Kr av Vimal Shah, en minister under kong Bhimdev I (1022–1064), som tilhørte chaulukyadynastiet. Det yngste tempelet ble bygd i årene 1458 og 1459 av Mandlik og hans familie. I tillegg finnes det en sjette mindre struktur som ble bygd i 1582.

Templene er kjent for sin bruk av marmor og sine avanserte marmorutskjæringer, og har blitt betegnet som de vakreste janistiske pilegrimssteder i verden. De har overdådige inngangsportaler, og en enkelhet i arkitekturen som reflekterer jainverdier som ærlighet og mangelen på personlig status basert på kastevesenet. Templene befinner seg midt i en rekke skogskledde åser, og en høy vegg omkranser tempelkomplekset. Detaljerte ornamenter sprer seg over de minutiert utskårne tak, døråpninger, søyler og panåer.

Fem templer
Der er i alt fem templer, som hvert enkelt har sin unike egenart. Hvert tempel er oppkalt etter landsbyen hvor det befinner seg. Templene er:

Vimal Vasahi, dedikert til den første tirthankara, Rishabha.
Luna Vasahi, dedikert til den 22. tirthankara, Neminatha.
Pithalhar, dedikert til den første tirthanka Rishabha.
Parshvanath, dedikert til den 23. tirthankara, Parshvanatha.
Mahavir Swami, dedikert til den siste tirthankara, Mahāvīra.

De mest berømte templene er Vimal Vasahi og Luna Vasahi.

Referanser

Litteratur 
 1. september 2003

Eksterne lenker 
 Dilwara -A Legendary Marble Temple
 The Delwara Temples at Mount Abu Jaina Architecture in India, kapittel 1

Jaintempler
Sirohi (distrikt)